CELEX: 32020D0545
Language: et
Date: 2020-04-17 00:00:00
Title: Euroopa Parlamendi ja nõukogu otsus (EL) 2020/545, 17. aprill 2020, paindlikkusinstrumendi kasutuselevõtmise kohta COVID-19 puhangu tõttu võetavate kiireloomuliste eelarvemeetmete rahastamiseks ja Euroopa Prokuratuuri eelarve suurendamiseks

21.4.2020   
               
               
                  ET
               
               
                  Euroopa Liidu Teataja
               
               
                  L 125/1
               
            
         EUROOPA PARLAMENDI JA NÕUKOGU OTSUS (EL) 2020/545,
         17. aprill 2020,
         paindlikkusinstrumendi kasutuselevõtmise kohta COVID-19 puhangu tõttu võetavate kiireloomuliste eelarvemeetmete rahastamiseks ja Euroopa Prokuratuuri eelarve suurendamiseks
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta, (1) eriti selle punkti 12,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Paindlikkusinstrumendiga on võimalik rahastada selgelt määratletud kulusid, mida ei saa rahastada ühe või mitme muu rubriigi ülemmäärade piires.
                  
               
                     (2)
                  
                  
                     Nõukogu määruse (EL, Euratom) nr 1311/2013 (2) artiklis 11 sätestatud paindlikkusinstrumendi aastast ülemmäära 600 000 000 eurot (2011. aasta hindades) suurendatakse vajaduse korral tühistatud summade võrra, mis on tehtud kättesaadavaks kooskõlas nimetatud artikli lõike 1 teise lõiguga.
                  
               
                     (3)
                  
                  
                     COVID-19 puhanguga seotud probleemide käsitlemiseks on vaja võtta kasutusele summad asjaomaste meetmete viivitamatuks rahastamiseks. Samuti tuleb tagada Euroopa Prokuratuuri eelarve vajaliku suurendamise rahastamine.
                  
               
                     (4)
                  
                  
                     Olles läbi vaadanud kõik võimalused jaotada assigneeringud ümber rubriigi 3 (Julgeolek ja kodakondsus) kulude ülemmäära piires, tuleb lisaks liidu 2020. aasta üldeelarve rubriigis 3 ülemmäärana ette nähtud vahenditele võtta kasutusele paindlikkusinstrument summas 73 300 000 eurot, et rahastada COVID-19 puhangu tõttu võetavaid kiireloomulisi meetmeid ja suurendada Euroopa Prokuratuuri eelarvet.
                  
               
                     (5)
                  
                  
                     Eeldatavat maksete ajakava arvesse võttes tuleks paindlikkusinstrumendi kasutuselevõtmise tulemusena eraldatavad maksete assigneeringud jaotada kahe eelarveaasta vahel.
                  
               
                     (6)
                  
                  
                     Käesolev otsus on seotud rahastamisega, mida käsitletakse Euroopa Liidu 2020. aasta üldeelarve paranduseelarve projektis nr 1. Kõnealuse paranduseelarvega sidususe tagamiseks peaks käesolev otsus muutuma kohaldatavaks selle vastuvõtmise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Liidu 2020. aasta üldeelarves võetakse paindlikkusinstrumendist kasutusele 73 300 000 eurot rubriigi 3 (Julgeolek ja kodakondsus) kulukohustuste assigneeringutena.
               Seda summat kasutatakse COVID-19 puhangu tõttu võetavate kiireloomuliste meetmete rahastamiseks ja Euroopa Prokuratuuri eelarve suurendamiseks.
            
            
               2.   Eeldatava maksete ajakava alusel on paindlikkusinstrumendi kasutuselevõtmisest tulenevad maksete assigneeringud järgmised:
               
                           a)
                        
                        
                           2020. aastal 43 300 000 eurot;
                        
                     
                           b)
                        
                        
                           2021. aastal 30 000 000 eurot.
                        
                     Iga eelarveaasta konkreetsed maksete assigneeringud kinnitatakse vastavalt iga-aastasele eelarvemenetlusele.
            
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
            Seda kohaldatakse alates 17. aprillist 2020.
         
         
            Brüssel, 17. aprill 2020
            
               
                  Euroopa Parlamendi nimel
               
               
                  president
               
               D. M. SASSOLI
            
            
               
                  Nõukogu nimel
               
               
                  President
               
               G. GRLIĆ RADMAN
            
         
         
            (1)  ELT C 373, 20.12.2013, lk 1.
         
            (2)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).